סוס סטנוניס

סוס סטנוניס המכונה גם זברה סטנוניס (שם מדעי: Equus stenonis) הוא מין נכחד של סוס אשר חי במישורי אירואסיה של הפליסטוקן. המאובנים שלו התגלו בצפון אפריקה, מזרח אירופה, הקווקז, קזחסטן, טג'יקיסטן רוסיה ועד לסין והוא כנראה חצה את גשר ברינג הקדום לעבר אמריקה הצפונית לפני 3 עד 2.5 מיליון שנה. בעבר השתייך לסוג Allohippus שבוטל.

סוס זה הוגדר בשנת 1867 בידי החוקר האיטלקי איג'ינו קוקי (Igino Cocchi) והוא נחשב לקרוב למינים האפריקאים Equus koobiforensis ו-Equus oldowayensis. 

הסוס הדומה לזברה הגיע לאורך 2.5 מטר, לגובה 1.5 מטר בכתפיו ולמשקל של 450 קילוגרם. הוא היה חסון עם צוואר ורגליים רחבים ובצורתו דמה לזברות המודרניות מאפריקה, ואולי הוא היה בעל מעט פסים לאורך גופו, בדומה לפסי הקואגה הנכחדת. סוס זה התקיים במישורים הקדומים ונכחד לפני מיליון שנה, אולי כתוצאה מציד אנושי.

קישורים חיצוניים

הערות שוליים

מינים שנכחדו: סוסיים
מגה-פאונה של הפליסטוקן באירואסיה
מגה-פאונה של הפליסטוקן באמריקה הצפונית
מגה-פאונה של הפליסטוקן באפריקה
יונקים שחיו בפליסטוקן באירופה
יונקים שחיו בפליסטוקן באסיה
מפריטי פרסה שחיו בפליסטוקן
מאובני טקסונים שתוארו ב-1867